b'\n_START_ARTICLE_\nVeimaro Konstitucija\n_START_SECTION_\nPri\xc4\x97mimo aplinkyb\xc4\x97s\n_START_PARAGRAPH_\nPralaim\xc4\x97tas Pirmasis pasaulinis karas, katastrofi\xc5\xa1ka pad\xc4\x97tis, plintan\xc4\x8dios komunistin\xc4\x97s id\xc4\x97jos labai komplikavo Vokietijos vidaus pad\xc4\x97t\xc4\xaf. 1918 m. lapkrit\xc4\xaf kilo plat\xc5\xabs neramumai, kariuomen\xc4\x97s mai\xc5\xa1tai, pab\xc4\x97go kaizeris Vilhelmas II, kiti \xc5\xbeemi\xc5\xb3 kunigaik\xc5\xa1\xc4\x8diai. Socialdemokratams, kuriuos r\xc4\x97m\xc4\x97 plat\xc5\xabs visuomen\xc4\x97s sluoksniai, pavyko \xc4\xafveikti komunistin\xc4\xaf pavoj\xc5\xb3. 1919 saus\xc4\xaf \xc4\xafvyko rinkimai \xc4\xaf konstituant\xc4\x85, kuri d\xc4\x97l neramum\xc5\xb3 Berlyne susirinko Veimare. 1919 m. rugpj\xc5\xab\xc4\x8dio 11 d. \xc4\x8dia priimta konstitucija.\n_START_SECTION_\nValstybin\xc4\x97 santvarka\n_START_PARAGRAPH_\nFederacin\xc4\x97 respublika, susidedanti i\xc5\xa1 \xc5\xbeemi\xc5\xb3, nors formaliai vadinama imperija.\n_START_SECTION_\nFederacijos ir jos nari\xc5\xb3 santykis\n_START_PARAGRAPH_\n\xc5\xbdem\xc4\x97s pagal konstitucij\xc4\x85 turi tur\xc4\x97ti respublikines konstitucijas, tautos atstovyb\xc4\x97s jose turi b\xc5\xabti renkamos visuotiniais (ir moter\xc5\xb3) lygiais, tiesioginiais ir slaptais rinkimais, vyriausyb\xc4\x97s atsakingos parlamentams. Imperijos \xc4\xafstatymai vir\xc5\xa1esni u\xc5\xbe \xc5\xbeemi\xc5\xb3. Jai i\xc5\xa1imtinai priskiriama reguliuoti u\xc5\xbesienio politik\xc4\x85, kolonijas, gynyb\xc4\x85, pilietyb\xc4\x99, muitus ir pinigus, pa\xc5\xa1t\xc4\x85. Ne taip kategori\xc5\xa1kai ji r\xc5\xabpinasi civiline, baud\xc5\xbeiam\xc4\x85ja teise, teisena, sveikatos apsauga, darbo teise, socialin\xc4\x97 r\xc5\xabpyba, prekyba, pramon\xc4\x97. Atsiradus reikalui imperija leid\xc5\xbeia ir su vie\xc5\xa1\xc4\x85j\xc4\x85 tvarka ir saugumu susijusius aktus. Federacijos subjektams draud\xc5\xbeiama reguliuoti tik i\xc5\xa1imtinai imperijai priskirtus dalykus.\n_START_SECTION_\n\xc4\xaestatym\xc5\xb3 leid\xc5\xbeiamoji vald\xc5\xbeia\n_START_PARAGRAPH_\nDvej\xc5\xb3 r\xc5\xabm\xc5\xb3 parlamentas \xe2\x80\x93 Reichsratas ir Reichstagas. Reichstagas atstovauja tautai, jis kartu su Vyriausybe (derinant su Reichsratu) turi \xc4\xafstatym\xc5\xb3 iniciatyvos teis\xc4\x99. Reichsratas yra federacijos subjekt\xc5\xb3 atstovavimo institucija, galinti u\xc5\xbeprotestuoti Reichstago nutarimus, tada jie priklaus\xc4\x97 nuo Reichstago arba tautos balsavimo (prezidento nutarimu). Reichstagui asmeni\xc5\xa1kai atskaitingi ministrai._NEWLINE_\xc4\xaestatym\xc5\xb3 leid\xc5\xbeiamosios vald\xc5\xbeios rinkim\xc5\xb3 tvarka: Reichsratas susid\xc4\x97jo i\xc5\xa1 federacijos nari\xc5\xb3 vyriausybi\xc5\xb3 skiriam\xc5\xb3 atstov\xc5\xb3, ma\xc5\xbeiausiai po vien\xc4\x85 kiekvienai narei, didesn\xc4\x97ms po vien\xc4\x85 nuo 700 t\xc5\xabkst. gyventoj\xc5\xb3. Reichstagas renkamas visuotiniais (vyrai ir moterys nuo 20 met\xc5\xb3), tiesioginiais slaptais rinkimais 4 metams.\n_START_SECTION_\nVykdomoji vald\xc5\xbeia\n_START_PARAGRAPH_\nPrezidentas, turintis stipri\xc4\x85 vald\xc5\xbei\xc4\x85. Jam pavesta u\xc5\xbesienio politika, pasiuntini\xc5\xb3 pri\xc4\x97mimas, s\xc4\x85jung\xc5\xb3 ir sutar\xc4\x8di\xc5\xb3 sudarymas, pareig\xc5\xabn\xc5\xb3 skyrimas ir atleidimas, ginkluotosios paj\xc4\x97gos. Jis skiria reichskancler\xc4\xaf, \xc5\xa1io teikimu ir ministrus. Visi prezidento \xc4\xafsakymai tur\xc4\x97jo tur\xc4\x97ti reichskanclerio ar atitinkamo ministro kontrasignacij\xc4\x85. Kancleris yra vyriausyb\xc4\x97s galva (1871 m. buvo administracijos aparato)._NEWLINE_Vykdomosios vald\xc5\xbeios rinkimas: Prezidentas vienintelis to meto Europoje renkamas tautos tiesioginiais rinkimais 7 metams, neribojant perrinkimo. Reichskancleris ir ministrai skiriami prezidento.\n_START_SECTION_\n\xc5\xbdmogaus teisi\xc5\xb3 \xc4\xaftvirtinimas\n_START_PARAGRAPH_\nII dalis vadinasi \xe2\x80\x9ePagrindin\xc4\x97s vokie\xc4\x8di\xc5\xb3 teis\xc4\x97s ir pareigos\xe2\x80\x9c. Deklaruojama lygiateisi\xc5\xa1kumas, asmens ir buto nelie\xc4\x8diamyb\xc4\x97, susira\xc5\xa1in\xc4\x97jimo slaptumas, min\xc4\x8di\xc5\xb3 rei\xc5\xa1kimo, s\xc4\x85jung\xc5\xb3, susirinkim\xc5\xb3, peticij\xc5\xb3, prekybos ir pramon\xc4\x97s, sutar\xc4\x8di\xc5\xb3 laisv\xc4\x97s. Jau\xc4\x8diama nuosavyb\xc4\x97s visuomeninimo tendencija.'